Marele actorul Costel Constantin a murit la vârsta de 81 de ani. Absolvent al Institutului de Artă Teatrală și Cinematografică din București, Costel Constantin s-a făcut remarcat în zeci de spectacole de teatru și în numeroase filme.
Marele actor Costel Constantin s-a născut în data de 20 octombrie 1942, la Galați. Marele actor a absolvit Institutul de Artă Teatrală și Cinematografică din București, la clasa profesor Beate Fredanov, în 1964.
De-a lungul carierei de peste 60 de ani, Costel Constantin a primit numeroase premii și distincții.
Marele actor a primit Premiul Gopo pentru întreaga carieră în 2021. Totodată, Costel Constantin a primit Ordinul Naţional Serviciul Credincios în grad de Cavaler în 2002.
Costel Constantin a mai primit, de-a lungul carierei sale, Premiul Naţional pentru cel mai bun actor pentru rolul Vulpenaru – „Crimă pentru pământ”, regia Grigore Gonţa (2003), Premiul I de interpretare masculină pentru rolul Dinu din piesa „Moartea ultimului golan” de Virgil Stoenescu, regia Ion Finteşteanu, Premiul ATM de interpretare pentru cel mai bun rol masculin pentru Randle Mc Murphy – „Zbor deasupra unui cuib de cuci” și Premiul pentru cel mai bun spectacol cu o piesa românească – „Steaua fără nume” de Mihail Sebastian, regia Alexa Visarion, Festivalul „I.L. Caragiale”.
De-a lungul carierei, marele actor a interpretat roluri în zeci de piese de teatru și filme.
Unul dintre cele mai reprezentative roluri a fost cel al personajului Ştefan cel Mare din „Apus de soare” de Barbu Ştefănescu Delavrancea, regia Dan Piţa, 2004.
„Din păcate, avem o veste tristă. Actorul Costel Constantin a încetat din viață. Dumnezeu să îl odihnească în pace și lumină veșnică!”, este anunțul postat pe o pagină de Facebook dedicată marilor actori ai României.